આ ઘટના વિશે માહિતી આપતાં બરુન કશ્યપે કહ્યું હતું કે ‘મારા લાંબા વાળ જોઈને રિક્ષાવાળો મને સવાલો પૂછવા લાગ્યો હતો. થોડી વાર પછી રિક્ષાવાળાએ મને કહેલું કે મારી બૅગમાંથી વાસ આવે છે. મેં તેને કહ્યું કે બૅગ ભીંજાયેલી હોવાને કારણે વાસ આવે છે. એટલે તેણે મને સવાલ કર્યો હતો કે ગાયના ચામડામાંથી બનાવેલી બૅગ તમે શા માટે વાપરો છો? મેં તેને કહ્યું કે આ બૅગ ગાયના નહીં પણ ઊંટના ચામડામાંથી બનેલી છે અને એ મેં રાજસ્થાનના પુષ્કરમાંથી ખરીદી હતી.’